ট্রেনের পরিচালক, চালক ও যাত্রীদের সাথে কথা বলে জানা গেছে, চট্টগ্রাম থেকে ছেড়ে আসা ঢাকাগামী ঢাকা মেইল (ওয়ানআপ) ট্রেনটি রাত চারটার দিকে পাঘাচং স্টেশন অতিক্রম করার সময় কে বা কারা ট্রেনটির তিনটি বগির ভ্যাকুয়াম পাইপ খুলে দেয়। এতে ট্রেনটি থেমে গেলে প্রথমশ্রেণীর কামরায় ডাকাতদল হানা দিয়ে এক যাত্রীর মোবাইল ফোন ছিনিয়ে নেয়। ট্রেনের চালক ও পরিচালক ভ্যাকুয়াম পাইপ লাগাতে গেলে ডাকাতরা তাদের ওপর চড়াও হয়। পরে পুলিশ এসে ধাওয়া করলে ডাকাতদল ইটপাটকেল নিক্ষেপ করে। পুলিশ ডাকতদের লক্ষ্য করে কয়েক রাউন্ড গুলি ছুঁড়লে ডাকাতরা  পালিয়ে যায়।